શ્રુતિ હાસન બહુમુખી પ્રતિભા ધરાવતી હોવા છતાં પણ ખુદને ખૂબસૂરત માનતી નથી અને એ જ રીતે કોઈ તેને સેક્સી કહે તે વાત પણ તેને પસંદ નથી. અા અંગે શ્રુતિ કહે છે કે હું ક્યારેય મારા લુકને ગંભીરતાથી લેતી નથી અને હજુ પણ લેતી નથી. મને લાગે છે કે સેક્સીનેસ એ તો મનની વાત છે. મારા વશમાં હોત તો હું રોજ એક કિલો સાંભાર અને ચાવલ ખાત, પરંતુ હું ખાઈ શકતી નથી. ઘણી વાતો એવી હોય છે, જે અાપણે એમ જ કરી લઈએ છીએ. સવારે હું ઊઠું ત્યારે મેકઅપ વગર હોઉંં છું અને ત્યારે હું ખૂબ જ અલગ દેખાઉં છું. હું શૂટિંગ માટે મેકઅપ કરું છું. અા બંને ખૂબ જ અલગ દેખાવ છે. મને મારી સવારવાળી છબી વધુ ગમે છે.